CELEX: C2007/042/34
Language: da
Date: 2007-02-24 00:00:00
Title: Sag C-531/06: Sag anlagt den 22. december 2006 — Kommissionen for De Europæiske Fællesskaber mod Den Italienske Republik

24.2.2007   
            
            
               DA
            
            
               Den Europæiske Unions Tidende
            
            
               C 42/19
            
         Sag anlagt den 22. december 2006 — Kommissionen for De Europæiske Fællesskaber mod Den Italienske Republik
   (Sag C-531/06)
   (2007/C 42/34)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved E. Traversa, som befuldmægtiget, og avvocati G. Giacomini og E. Boglione)
   
      Sagsøgt: Den Italienske Republik
   Sagsøgerens påstande
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 43 EF og 56 EF derved, at den
               
                           a)
                        
                        
                           har opretholdt en lovgivning, hvorved retten til at drive private apoteker kun tilkommer fysiske personer, der er i besiddelse af en universitetsgrad i farmakologi, og selskaber, hvori selskabsdeltagerne udelukkende er farmaceuter, og
                        
                     
                           b)
                        
                        
                           har opretholdt lovbestemmelser, der gør det umuligt for virksomheder, der forhandler farmaceutiske produkter, at erhverve andele i selskaber, der driver kommunale apoteker
                        
                     
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Forbuddet mod, at fysiske personer, der ikke er farmaceuter, eller virksomheder, der ikke udelukkende består af farmaceuter, erhverver andele i private apoteker, er ikke blot til hinder for, men gør det helt umuligt for disse kategorier af personer at udøve to af de grundlæggende friheder, de er tilsikret ved traktaten, nemlig de frie kapitalbevægelser og etableringsfriheden.
   Forbuddet mod, at virksomheder, der forhandler lægemidler, kan deltage i selskaber, der driver private og kommunale apoteker, kan udledes af nogle bestemmelser, der fortsat er gældende i italiensk lovgivning, og vil kunne anvendes af de nationale retter. Dette forbud udgør en hindring både for de frie kapitalbevægelser og for den frie etableringsret.